钦定古今图书集成/明伦汇编/氏族典/第059卷 > 徐盈
## 钦定古今图书集成/明伦汇编/氏族典/第059卷 > 徐盈

按《万姓统谱》：盈字子谦，贵溪人。正德末，淮安守。宸濠
之变，武庙南征，所过郡县，供亿繁重，百姓惊扰，盈独
镇静视他郡独晏然。时常熟濬白茅港，当事者檄发
郡丁数万，盈持曰：“白茅水患于吾郡，差缓，驱吾民远
役，何忍耶？”移文助费，不事征发。巡盐御史行郡，鞭挝
亭灶，勒报盐丁。里胥乘机虐民，民大扰，盈白之御史
曰：“此有例，自公作，亦自公止，岂国宪耶？”获止，不报。居
六载，以谗免，郡人万口称冤。时盈朝觐还，过郡，老幼
遮道号泣，伐石纪绩，题曰《徐侯堕泪碑》云。